laion/Wikipedia-Exotic huggingface dataset:
বদরুদ্দিন আজমল

বদরুদ্দিন আজমল (জন্ম ১২ ফেব্রুয়ারি ১৯৫০) হচ্ছেন ভারতীয় সংসদের ধুবড়ি লোকসভার সদস্য। তিনি অসম সংযুক্ত গণতান্ত্ৰিক মোৰ্চা প্রতিষ্ঠা করেন যার বর্তমান নাম নিখিল ভারতীয় সংযুক্ত গণতান্ত্ৰিক মোৰ্চা। তিনি ভারতীয় রাজনীতিতে বিশেষত আসামে, তার অবস্থান একত্রিত করেন। তিনি আসাম রাজ্যের জমিয়ত উলামায়ে হিন্দের সভাপতি। আজমল ২০১৫-১৬ সালে জর্ডানের রয়্যাল ইসলামিক স্টাটিজিক স্টাডিজ সেন্টারের প্রকাশিত বিশ্বের ৫০০ সর্বাধিক প্রভাবশালী মুসলমানদের তালিকাভুক্ত ছিলেন। দারুল উলুম দেওবন্দ থেকে দাওরায়ে হাদিস ডিগ্রি অর্জনকারী মাওলানা বদরুদ্দিন আজমল শিল্পপতি, ব্যবসায়ী এবং একজন সমাজকর্মী। তিনি হাজোইয়ের হাজী আব্দুল মজিদ মেমোরিয়াল (হ্যাম) পাবলিক ট্রাস্টের ব্যবস্থাপনা ট্রাস্টি। এই ট্রাস্টটি আসামের হাজোইতে অবস্থিত দাতব্য হাসপাতাল হাজী আব্দুল মজিদ মেমোরিয়াল হাসপাতাল ও রিসার্চ সেন্টারের জন্য পরিচিত। ২০০৬ সালের আসাম আইন পরিষদের নির্বাচনে, তিনি যুগপৎ দুটি আসন — দক্ষিণ সালমারা ও যমুনামূখ থেকে ভোটের মাধ্যমে নির্বাচিত হন। তখনই এইউডিএফ পার্টি ১০টি আসনে জয়লাভ করে এবং তিনি সেই দলের নেতা হিসেবেও নির্বাচিত হন। আসাম আইন পরিষদের ২০১১ সালের নির্বাচনে, এআইইউডিএফ ১৮ আসনে জয়লাভ করে এবং আসামের বৃহত্তম বিরোধী দল হিসেবে আবির্ভূত হয়। নিখিল আসাম স্টুডেন্টস ইউনিয়নের সাথে আরেকটি মুসলিম গ্রুপ সাদু আসাম গারিয়া-মোরাই দেসি (এসএজিএমজে), ২০১২ সালে আসামের সহিংসতার ঘটনায় উস্কানিমূলক মন্তব্যের জন্য আজমলকে দায়ী করে। ২০১৯ সালের লোকসভা নির্বাচনে, আজমলই তার দলের একমাত্র প্রার্থী ছিলেন যিনি তার আসনটি ধরে রেখেছিলেন, ধুবড়ি থেকে আবার জিতেছিলেন। ৭ সন্তানের সাথে, ভারতের যে কোনো সংসদ সদস্যের মধ্যে তার সবচেয়ে বেশি সন্তান রয়েছে। ২০২০ সালে, আজমল ঘোষণা করেছিলেন যে তিনি এবং কংগ্রেস আসন্ন ২০২১ সালের নির্বাচনে জোটে থাকবেন। আজমল আসাম সাহিত্য সভার ২০০৪ সালের হোজাই অধিবেশন কমিটির সভাপতি ছিলেন, এবং দারুল হাদীস, জয়নগর মাদ্রাসা, আসামের সভাপতি। "AIUDF President"। ১৭ মে ২০১১ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০১৮।  "15th Lok sabha members, Assam, India"। ২৫ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০১৮।  "Himanta Biswa Sarma: In this Assam election, Bangladeshi immigrants want their own CM too"।  "22 Indians among world's influential Muslims - The Times of India"। Timesofindia.indiatimes.com। সংগ্রহের তারিখ ২০১৫-১০-২৫।  "Bioprofile of 15th Lok Sabha members, India"। ২ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০১৮।  "Ajmal Foundation"। ১ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০১৮।  AUDF may join UPA, The Hindu "Archived copy"। ১৮ মে ২০১৪ তারিখে মূল থেকে আর্কাইভ করা। সংগ্রহের তারিখ ২০১৪-০৫-১৯।  "Assam Muslims blame perfume baron for unrest"। Hindustan Times। ১৭ আগস্ট ২০১২। ১৯ আগস্ট ২০১২ তারিখে মূল থেকে আর্কাইভ করা।  "Mr PM, Please Note: 96 BJP MPs Have Three or More Children"। NewsClick (ইংরেজি ভাষায়)। ২০১৯-০৮-২৫। সংগ্রহের তারিখ ২০২১-০২-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The 'Ajmal' factor in Assam Assembly polls"। Deccan Herald (ইংরেজি ভাষায়)। ২০২১-০১-৩০। সংগ্রহের তারিখ ২০২১-০২-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কাজী আনোয়ার হোসেন (চিত্রশিল্পী)

কাজী আনোয়ার হোসেন (১৪জানুয়ারি ১৯৪১ - ৮ ফেব্রুয়ারি ২০০৭) ছিলেন বাংলাদেশের একজন চিত্রশিল্পী যিনি গ্রাম বাংলার চিরায়ত চিত্রাঙ্কনে বিশেষ পরিচিত ছিলেন। শিল্পকলায় বিশেষ অবদানের জন্য বাংলাদেশ সরকার ২০১৬ সালে তাকে মরণোত্তর একুশে পদকে ভূষিত করে। কাজী আনোয়ার হোসেন বর্তমান বাংলাদেশের গোপালগঞ্জ জেলার কোটালিপাড়া থানার কুরপালা গ্রামে ১৯৪১ সালের ১৪ জানুয়ারি জন্মগ্রহণ করেন। তার পিতার নাম কাজী আবুল হোসেন এবং মাতার নাম আহিদুন্নেছা। পুলিশ ইন্সপেক্টর পিতা এবং গৃহীনি মাতার ১৩ সন্তানের মধ্যে তিনি ছিলেন দ্বিতীয়। গোপালগঞ্জ জেলায় জন্মগ্রহণ করলেও পিতার চাকুরীসূত্রে তিনি মাদারীপুরে বেড়ে উঠেন। মাধ্যমিকে পড়া অবস্থাতেই তার চিত্রশিল্পে হাতেখড়ি। তিনি ঢাকা বিশ্ববিদ্যালয়ের চারুকলা ইনষ্টিটিউটি থেকে ১৯৬৪ সালে স্নাতক উত্তীর্ণের পর পুরোপুরি চিত্রশিল্পতে মনোনিবেশ করেন। কর্মজীবনের প্রথম দিকে তিনি চিরায়ত গ্রাম বাংলার ছবি আঁকেন এবং পরবর্তীতে মিনিয়েচার ছবি আঁকতে বেশি পছন্দ করতেন। তার আঁকা ছবি বিভিন্ন সময় দেশ ও দেশের বাইরে ২২টিরও বেশি একক ও যৌথ প্রদর্শনীতে প্রদর্শিত হয়েছিল। ১৯৮৮ সালের বন্যার সময়ে তিনি ছবি এঁকে বিক্রি করে উপার্জিত অর্থ বর্নাত্যদের জন্য দান করেন। বাংলাদেশ স্বাধীনতা লাভের পর ভারতের প্রধানমন্ত্রী ইন্দিরা গান্ধী বাংলাদেশ সফরে এলে রাষ্ট্রপতি বঙ্গবন্ধু শেখ মুজিবুর রহমান তারই আঁকা একটি নৌকার ছবি ভারতের প্রধানমন্ত্রীকে উপহার হিসেবে দিয়েছিলন এবং সেসময় বঙ্গবন্ধু শেখ মুজিবুর রহমান কাজী আনোয়ার হোসেনকে “নৌকা আনোয়ার” হিসেবে উপাধি দেন। ৮ই ফেব্রুয়ারি ২০০৭ সালে মৃত্যুর পূর্বে তিনি তার আঁকা ২০০০-এর বেশি শিল্পকর্ম রেখে যান। তার কাজের স্বীকৃতি স্বরূপ বাংলাদেশ সরকার ২০১৬ সালে তাকে শিল্পকলায় একুশে পদকে ভূষিত করে। ২০১৭ সালে রাষ্ট্রীয় উদ্যোগে কাজী আনোয়ার হোসেনের চিত্রকর্ম সংরক্ষণের ব্যবস্থা করা হয়। সারাদেশব্যপী ৬০টি জেলায় তার চিত্রকর্ম প্রদর্শন ও সংরক্ষণ করা হয়। এছাড়া বাংলাদেশ সরকার দেশের বাইরেও বিভিন্ন দূতাবাসে তার আঁকা চিত্রকর্ম প্রদর্শন করে। "কাজী আনোয়ার হোসেন - মাদারীপুর জেলা - মাদারীপুর জেলা"। www.madaripur.gov.bd। ২৫ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৩ জানুয়ারি ২০১৮।  Kantho, Kaler। "কাল চিত্রশিল্পী কাজী আনোয়ার হোসেনের নবম মৃত্যুবার্ষিকী - কালের কণ্ঠ"।  "মরণোত্তর একুশেপদক পাচ্ছেন চিত্রশিল্পী কাজী আনোয়ার হোসেন"। bhorer-dak.com। ২৫ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৩ জানুয়ারি ২০১৮।  "নিভৃতচারী শিল্পী- ছবি এঁকে দৃষ্টি কাড়েন জাতির পিতার"।  jugantor.com। "কাজী আনোয়ার হোসেন - মৃত্যুবার্ষিকী - Jugantor"। ২৫ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৩ জানুয়ারি ২০১৮।  "কাজী আনোয়ার হোসেন"। Jugantor। সংগ্রহের তারিখ ২০১৮-০৩-১৭।
দূরচিকিৎসা

টেলিযোগাযোগ সুবিধা ব্যবহার করে স্বাস্থ্যসেবা দেওয়াকে দূরচিকিৎসা (ইংরেজি: Telemedicine) বলা হয়। এ পদ্ধতিতে চিকিৎসক বা স্বাস্থ্যসেবাদানকারী দল দূর থেকে মোবাইল ফোন কিংবা ভিডিও-সম্মেলনের মাধ্যমে রোগীর তথ্য-অবস্থা জেনে করণীয় বলে দেন। বাংলাদেশের মোবাইল অপারেটরসহ কিছু বেসরকারি প্রতিষ্ঠান এ ধরনের সেবা চালু করেছে। স্বাস্থ্য অধিদপ্তরের ওয়েবসাইটে বলা হয়েছে, দেশের বিভিন্ন পর্যায়ের ১৮টি হাসপাতালে উন্নত মানের দূরচিকিৎসা সেবা চালু আছে এবং দেশের ২২ টি ইউনিয়ন তথ্য ও সেবাকেন্দ্রে দূরচিকিৎসা সেবা দেওয়া হচ্ছে। স্বাস্থ্য অধিদপ্তরের এমআইএস বিভাগে বসে চিকিৎসকরা স্কাইপ নামক সফটওয়্যার (ভিডিও কনফারেন্স সেবা) ব্যবহার করে বিনামূল্যে কর্মদিবসগুলোতে এ সেবা দিচ্ছেন। দূরচিকিৎসা সেবা বিভিন্ন রকমের হতে পারে। কোনো সাধারণ রোগ বা প্রতিষেধক সম্পর্কে তাৎক্ষণিক ফোন করে জেনে নেওয়া যায়। আবার এমনও রোগ বা লক্ষণ আছে, যা না দেখে প্রতিষেধক বা করণীয় ঠিক করা যাবে না—এমনটি হলে ভিডিও-সম্মেলনের মাধ্যমে চিকিৎসকের পরামর্শ নিতে হবে। এ সেবায় প্রত্যন্ত অঞ্চলের সুবিধাবঞ্চিত মানুষরাই বেশি উপকৃত হচ্ছে। "TeleHealth"। The Health Resources and Services Administration। ২০১৭-০৪-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Shaw DK (জুন ২০০৯)। "Overview of telehealth and its application to cardiopulmonary physical therapy"। Cardiopulmonary Physical Therapy Journal। 20 (2): 13–8। ডিওআই:10.1097/01823246-200920020-00003। পিএমআইডি 20467533। পিএমসি 2845264 । উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বিশুদ্ধ গণিত

গণিতের যে উপক্ষেত্রে কেবলমাত্র বিমূর্ত ধারণাসমূহ আলোচনা করা হয় তাকে বিশুদ্ধ গণিত (ইংরেজি: Pure Mathematics) বলে। ১৯ শতকের পর থেকে বিশুদ্ধ গণিতকে গণিতের একটি স্বীকৃত উপক্ষেত্র। এটি নৌ ও বিমান পরিভ্রমণ, মহাকাশবিজ্ঞান, পদার্থবিজ্ঞান, পরিবেশবিজ্ঞান, প্রকৌশল এবং অন্যান্য বিষয়ের জন্য ব্যবহৃত গণিত হতে ভিন্ন। বিশদভাবে বলতে গেলে, বিশুদ্ধ গণিত হল, এমন এক ধরনের গণিতশিক্ষা, যাহা সম্পূর্ণ গণিতের সারসংক্ষেপ। ইহা ১৯ শতক এর পর থেকে একটি গণিত এর স্বীকার্যকারক অধ্যায়, যা নেভিগেশন (navigation:দিক নির্দেশনা মূলক পড়াশুনা), এস্ট্রনমি (astronomy:মহাকাশ গবেষণা মুলক পড়াশুনা), পদার্থ, পরিবেশ বিজ্ঞান, ইঞ্জিনিয়ারিং (engineering:প্রোকৌশলী বিদ্যা) এবং অন্যান্য বিষয়ে ব্যবহৃত গণিত হতে আলাদা। অন্যদিক থেকে বলা যায়, বিশুদ্ধ গণিত এর ব্যবহার /কাজকর্ম (applied mathematics:ফলিত গণিত) এর প্রয়োজন নেই। অবাস্তব বস্তু সমূহের উপর পড়াশুনা করা সম্ভব তাদের স্বকীয় অন্তর্নিহিত ব্যবহার এবং তারা প্রকৃতিতে কীভাবে কাজ করছে। এছাড়াও বিশুদ্ধ এবং ফলিত গণিতকে দার্শনিক দিক থেকে বিবেচনা করলে দ্বারায় যে, কার্যকলাপের মাধ্যমে প্রায়শই বিশুদ্ধ ও ফলিত গণিত এর উপরিস্থাপন ও হয়ে থাকে। বিশ্বের পরিপূর্ণ মডেল তৈরির জন্য অনেক ফলিত গণিতবিদেরা বিশুদ্ধ গণিতের সহায়তা নেয় এবং বিশুদ্ধ গণিতের উপাদান ও কৌশল অবলম্বন করে। অপর পক্ষে অনেক বিশুদ্ধ গণিতবিদ প্রাকৃতিক এবং সামাজিক কাজে (ইহা ফলিত গণিতের অংশ) তাদের গবেষণার বিশুদ্ধ গণিতের প্রয়োগ করে। প্রাচীন গ্রীসের জনগণ সর্বপ্রথম বিশুদ্ধ ও ফলিত গণিতের মাঝে পার্থক্য করে থাকে। প্লোটো এরিথমেটিক [(arithmetic:পাটিগণিত), বর্তমানে(number theory: সংখ্যাতত্ব)] এবং [লজিক (logic: শর্তারোপ), বর্তমানে এরিথমেটিক(arithmetic:পাটিগণিত)] , এই দুই এর মাঝে পার্থক্য সৃষ্টি কররেছেন। শব্দটি নিজেই সাদলিরিয়ান চেয়ারের পুরো শিরোনামে সংযোজিত। বিশুদ্ধ গণিতের স্যাডলেরিয়ান অধ্যাপক, উনিশ শতকের মাঝামাঝি সময়ে (অধ্যাপক হিসেবে) প্রতিষ্ঠিত।
এসরা বিলগিস

এসরা বিলগিস বা এসরা বিলগিচ (জন্ম: ১৪ অক্টোবর ১৯৯২, আঙ্কারা) হলেন একজন তুর্কি অভিনেত্রী এবং মডেল, যিনি ঐতিহাসিক টেলিভিশন অ্যাডভেঞ্চার ধারাবাহিক দিরিলিস: আর্তগোল-এ হালিমা হাতুন এর চরিত্রে অভিনয়ের সুবাদে সুপরিচিত। ২০১৪ সাল থেকে তিনি বিশ্বব্যাপি জনপ্রিয় হওয়া ঐতিহাসিক টেলিভিশন ধারাবাহিক দিরিলিস: আর্তগোল-এ অভিনয় করছেন। ধারাবাহিকটি তুরস্কের সরকারী চ্যানেল টিআরটি১ এইচডি তে সম্প্রচারিত হয়ে থাকে। তার সহ-তারকা হিসেবে অভিনয় করেছেন এনজিন আলতান দোজায়তান এবং হুলিয়া দারচান। এসরা বিলগিস হালিমা হাতুন এর চরিত্রে অভিনয় করেছেন। এছাড়াও এসরা তুরস্কের বিখ্যাত সাময়িকী ইনস্টাইল তুর্কি তে মডেল হিসেবে কাজ করেছেন। ২০১৪ সাল থেকে তিনি পেশাদার ফুটবল খেলোয়াড় গোখান তরের সাথে প্রেমের সম্পর্কে জড়িয়ে পড়েন। এরপর ২০১৭ সালের অক্টোবরে বাগদান করেন এবং সবশেষে ২১ অক্টোবর ২০১৭ সালে বিবাহ বন্ধনে আবদ্ধ হন। তিনি ইস্তানবুলের বিলকেন্ট আন্তর্জাতিক বিশ্ববিদ্যালয়ে পড়াশোনা করেছেন। "Gökhan Töre, Esra Bilgiç'i ailesinden böyle istedi"। NTV।  "Gökhan Töre ile Esra Bilgiç Evlendi"। ২ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০১৯।  "Esra Bilgiç kimdir?"।  "Diriliş Ertuğrul 74. yeni bölüm fragmanı TRT 1'de nefes kesti - Akşam"।  "Dirilis Ertugrul 's success is approved!"। ডিসেম্বর ১৯, ২০১৪। ৩০ মে ২০১৫ তারিখে মূল থেকে আর্কাইভ করা। সংগ্রহের তারিখ ২৮ নভেম্বর ২০১৮।  "Esra Bilgiç ve Gökhan Töre mutluluğa 'evet' dedi"। A Haber।  "esra bilgiç ile ilgili haberler"। CNN Türk। ১৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩ জানুয়ারি ২০১৮।  "Turkish history-themed series Diriliş Ertuğrul enjoyed in 60 countries"। সংগ্রহের তারিখ ২৭ ডিসেম্বর ২০১৭।  "La TRT fue premiada en varias categorías - TRT Español"। www.trt.net.tr।  "Diriliş 'Ertuğrul' Yılın En Popüler Dizisi Oldu!"।  "Esra Bilgiç ve Gökhan Töre dün evlendi! - İşte düğün fotoğrafları"।  "Turkey's new TV series about the founding of the Ottoman empire tops the ratings"। ডিসেম্বর ১২, ২০১৪। নভেম্বর ১৬, ২০১৬ তারিখে মূল থেকে আর্কাইভ করা। সংগ্রহের তারিখ জানুয়ারি ৩, ২০১৮।  "Gökhan Töre ile Esra Bilgiç gizlice nişanlandı"।  "Diriliş Ertuğrul'un Halime'si Esra Bilgiç Gökhan Töre ile nişanlandı"। ২ নভেম্বর ২০১৬। ২ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৩ জানুয়ারি ২০১৮।  "Gökhan Töre, Oyuncu Sevgilisi Esra Bilgiç'le Evleniyor"।  "Esra Bilgiç ile Gökhan Töre evleniyor - Akşam"।  ইন্টারনেট মুভি ডেটাবেজে এসরা বিলগিস (ইংরেজি)
নগেন্দ্রনাথ বসু

নগেন্দ্রনাথ বসু ( ৬ ই জুলাই ১৮৬৬-১১ ই অক্টোবর ১৯৩৮) বাংলা বিশ্বকোষের সংকলক, বাংলা ভাষায় প্রথম বিশ্বকোষ এবং হিন্দি বিশ্বকোষ, হিন্দিতে প্রথম বিশ্বকোষের লেখক, পাশাপাশি প্রত্নতাত্ত্বিক ও ইতিহাসবিদও ছিলেন। রঙ্গলাল মুখোপাধ্যায় ও ত্রৈলোক্যনাথ মুখোপাধ্যায় বাংলা বিশ্বকোষের প্রথম পর্ব সম্পাদিত করেন। তবে পরবর্তী ২২টি পর্ব নগেন্দ্রনাথ বসু নিজে প্রকাশিত করেন, যা ১৯১১ সাল পর্যন্ত ২৭ বছর সময় নেয়। ২৪ পর্ব বাংলা বিশ্বকোষ ১৯১৬ এবং ১৯৩১ সালে প্রকাশিত হয়। নগেন্দ্রনাথ বসু তার প্রথম কর্মজীবনে কবিতা ও উপন্যাস লেখালেখি শুরু করেন এবং দুটি মাসিক পত্রিকায় সম্পাদনায় অংশ নেন। তিনি প্রত্নতাত্ত্বিক অবশিষ্টাংশ পরীক্ষা করার জন্য ব্যাপক ভ্রমণ করেছিলেন। তিনি বাংলা, সংস্কৃত ও উড়িয়াতে প্রাচীন পাণ্ডুলিপি সংগ্রহ করেন এবং পাথর ও তামার প্লেটের উপর অঙ্কন করেছেন। তার পাণ্ডুলিপি সংগ্রহের ফলে কলকাতা বিশ্ববিদ্যালয়ের তরফ থেকে বাংলা বিভাগ চালু করার অনুমতি দেওয়া হয়। দুটি বিশাল এনসাইক্লোপিডিয়া এবং বাংলা ক্লাসিক ছাড়াও, ইতিহাস ও প্রত্নতত্বের ওপর একাধিক লেখা প্রকাশিত হয়েছে তার। মাল্টিভলিউম বাঙালি জাতীর ইতিহাস কায়স্থের বর্ণপরিচয় ময়ূরভঞ্জ প্রত্নতাত্ত্বিক জরিপ আধুনিক বৌদ্ধধর্ম এবং উড়িষ্যার অনুসারী এবং কামরূপের সামাজিক ইতিহাস তিনি "প্রাচ্যবিদ্যামহার্ণব" শিরোনামে ভূষিত হন। নগেন্দ্রনাথ বসুর কাজকে সম্মান জানিয়ে কলকাতা পৌরসংস্থা "বিশ্বকোষ" লেন নামে একটি রাস্তার নাম করণ করেছে। বসু, নগেন্দ্রনাথ প্রাচ্যবিদ্যামহার্ণব, বাংলাপিডিয়া, বাংলাদেশের জাতীয় বিশ্বকোষ। "ড. গোলাম কাদির : ছিলটী আত্মার আজীবন অনুসন্ধানী-সৈয়দ মোস্তফা কামাল"। দৈনিক সংগ্রাম। ০১ জুলাই ২০১১। ২৮ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৮।  এখানে তারিখের মান পরীক্ষা করুন: |তারিখ= (সাহায্য) Calcutta: A Cultural History [কলকাতা: একটি সাংস্কৃতিক ইতিহাস], কৃষ্ণ দত্ত, ইন্টারলিঙ্ক বুক, ২০০৮, পৃ. ৪৪।
ঝিল

ঝিল এক প্রকারের লম্বা আকৃতির জলাশয়, যা বিল অপেক্ষা ক্ষুদ্রাকৃতির। এগুলো সাধারণতঃ চারিপাশে আবদ্ধ হয়ে থাকে এবং সারাবছর তাতে কিছুটা হলেও পানি থাকে। প্রকৃতপক্ষে এটি প্রবহমান কোন নদীর পরিত্যক্ত খাত। ঝিল মূলতঃ একটি আঞ্চলিক শব্দ, যা প্রকৃতপক্ষে একটি অশ্বক্ষুরাকৃতি হ্রদ। ঝিল দুটি উপায়ে সৃষ্টি হয়ঃ নদী গতিপথ পরিবর্তন করায় পুরাতন গতিপথে ধীরে ধীরে পলিসঞ্চিত হয়ে পথের মুখ সম্পূর্ণভাবে বন্ধ হয়ে যাওয়ায় মূলনদী হতে সম্পূর্ণরূপে বিছিন্ন হয়ে ঝিলে পরিণত হয়; নদী বাঁকা পথ পরিবর্তন করে সরল পথে প্রবাহিত হওয়ায় পুরাতন পথটির দুদিক বন্ধ হয়ে বিছিন্ন হয়ে ঝিলে পরিণত হয়। ঝিল সাধারণতঃ নদীর গতিপথ পরিবর্তনের মাধ্যমে সৃষ্টি হয় বলে যেসব অঞ্চলে নদীর গতি দ্রুত পরিবর্তিত হয় সেসব অঞ্চলে ঝিল দেখা যায়; যেমনঃ ভারতীয় উপমহাদেশের দক্ষিণ-পশ্চিমাংশের গাঙ্গেয় বদ্বীপ এলাকা। ঝিলগুলো বর্ষা মৌসুমে গভীরভাবে প্লাবিত হওয়ায় এগুলো হতে প্রচুর মৎস্য আহরণ করা হয় এবং শুষ্ক মৌসুমে কৃষিকাজ ও গবাদি পশুর চারণক্ষেত্র হিসেবে ব্যবহৃত হয়। ভারতীয় উপমহাদেশে বেশ কিছু উল্লেখযোগ্য ঝিল রয়েছে; এগুলোর মধ্যে কয়েকটি হলোঃ হাতিরঝিল - ঢাকা, বাংলাদেশ; বিক্রমগড় ঝিল - দক্ষিণ কলকাতা, ভারত; বেরি ঝিল - মৌলভীবাজার, বাংলাদেশ; সাঁতরাগাছি ঝিল - হাওড়া, ভারত। বিল; হাওড়; বাওড়; অশ্বক্ষুরাকৃতি হ্রদ। মোহা. শামসুল আলম (জানুয়ারি ২০০৩)। "ঝিল"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ৩ জানুয়ারি ২০১৮।  ইউআরএল–উইকিসংযোগ দ্বন্দ্ব (সাহায্য) ঝিল - বাংলাপিডিয়া হতে সংকলিত নিবন্ধ।
বাংলাদেশ নিরাপদ খাদ্য কর্তৃপক্ষ

বাংলাদেশ নিরাপদ খাদ্য কর্তৃপক্ষ হচ্ছে নিরাপদ খাদ্য আইন, ২০১৩ (২০১৩ সনের ৪৩ নং আইন) এর অধীনে প্রতিষ্ঠিত একটি স্বায়ত্তশাসিত জাতীয় খাদ্য নিরাপদতা বিষয়ক সরকারি কর্তৃপক্ষ, যা একটি সংবিধিবদ্ধ প্রতিষ্ঠানরূপে কাজ করে। এর প্রধান কার্যালয় বাংলাদেশের রাজধানী ঢাকার শাহবাগে অবস্থিত। মুস্তাক হাসান মোঃ ইফতেখার হচ্ছেন এই কর্তৃপক্ষের প্রতিষ্ঠাতা চেয়ারম্যান। বর্তমানে এর চেয়ারম্যান জাকারিয়া জাতিসংঘের খাদ্য ও কৃষি সংস্থার পক্ষ থেকে ন্যাশনাল টিম লিডার নাসের ফরিদ -এর নেতৃত্বে একটি কারিগরি দল নিরাপদ খাদ্য আইন প্রণয়ন করে নিরাপদ খাদ্য কর্তৃপক্ষের প্রাতিষ্ঠানিক রুপদানে সরকারকে সাহায্য করছে। নিরাপদ খাদ্য আইন ২০১৩-এর অধীনে ২০১৫ সালের ২রা ফেব্রুয়ারি এই কর্তৃপক্ষ গঠন করা হয়। এই কর্তৃপক্ষ খাদ্য মন্ত্রণালয়ের অধীনে কাজ করে। এই কর্তৃপক্ষকে আমেরিকান খাদ্য এবং ড্রাগ প্রশাসন-এর মতো করে তৈরি করা হয়েছে। এটি পাঁচ জন ব্যক্তির সিদ্ধান্তের ভিত্তিতে পরিচালিত হয়। এই সংস্থার নিজস্ব ভ্রাম্যমাণ আদালত রয়েছে যা অনিরাপদ খাদ্য বিক্রেতাদের জরিমানা এবং দণ্ডাদেশ প্রদান করে। "Ensuring safe food a far cry"। দ্য ডেইলি স্টার (ইংরেজি ভাষায়)। ২৪ সেপ্টেম্বর ২০১৬। সংগ্রহের তারিখ ১৮ মে ২০১৭।  "Unified food safety authority on cards"। দ্য ডেইলি স্টার (ইংরেজি ভাষায়)। ২ জুলাই ২০১৩। সংগ্রহের তারিখ ১৮ মে ২০১৭।  "Drive against unsafe food to go on"। দ্য ডেইলি স্টার (ইংরেজি ভাষায়)। ২৭ মে ২০১৬। সংগ্রহের তারিখ ১৮ মে ২০১৭।  "Food safety and Bangladesh"। theindependentbd.com। The Independent। সংগ্রহের তারিখ ১৮ মে ২০১৭।  "Food safety in Bangladesh"। দ্য ডেইলি স্টার (ইংরেজি ভাষায়)। ৮ মে ২০১৪। সংগ্রহের তারিখ ১৮ মে ২০১৭।  "Dangerous toxins in food chain"। দ্য ডেইলি স্টার (ইংরেজি ভাষায়)। ১ সেপ্টেম্বর ২০১৬। সংগ্রহের তারিখ ১৮ মে ২০১৭।  "A commendable move to ensure food safety"। দ্য ডেইলি স্টার (ইংরেজি ভাষায়)। ২৮ জানুয়ারি ২০১৩। সংগ্রহের তারিখ ১৮ মে ২০১৭।  "Food safety law with some teeth"। দ্য ডেইলি স্টার (ইংরেজি ভাষায়)। ৩ জুলাই ২০১৩। সংগ্রহের তারিখ ১৮ মে ২০১৭।  "Bangladesh gets new regulator to oversee revised food safety law"। FoodNavigator-Asia.com। সংগ্রহের তারিখ ১৮ মে ২০১৭।  "Errant chain stores, restaurant fined in capital"। দ্য ডেইলি স্টার (ইংরেজি ভাষায়)। ১২ মে ২০১৬। সংগ্রহের তারিখ ১৮ মে ২০১৭।  ১১. http://www.bfsa.gov.bd/
.এলএ

.এলএ (.la) হলো লাওসের জন্য ইন্টারনেট প্রদত্ত রাষ্ট্রীয় সংকেত এবং ডোমেইন সাফিক্স। "National Portal of Lao PDR"। ২২ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ৩ জানুয়ারি ২০১৮।
.পিএস

.ps (.পিএস) ফিলিস্তিনের জন্য ইন্টারনেট প্রদত্ত রাষ্ট্রীয় সংকেত এবং ডোমেইন সাফিক্স। এটি নিয়ন্ত্রণ করে ফিলিস্তিন জাতীয় ইন্টারনেট নামপ্রদায়ক কর্তৃপক্ষ। "Delegation Record for .PS"। ২৬ সেপ্টেম্বর ২০০৯ তারিখে মূল থেকে আর্কাইভ করা। সংগ্রহের তারিখ ৩ জানুয়ারি ২০১৮।  http://www.iana.org/reports/2010/falasteen-report-16jul2010.html
.ইউকে

.uk (.ইউকে) যুক্তরাজ্যের জন্য ইন্টারনেট প্রদত্ত রাষ্ট্রীয় সংকেত এবং ডোমেইন সাফিক্স। ফেব্রুয়ারি ২০১৬-এর হিসাব অনুযায়ী[হালনাগাদ], এটি ১০ মিলিয়ন রেজিস্টেশন নিয়ে দুনিয়ার ৫ম জনপ্রিয় টপ-লেভেল ডোমেইন (.com, .cn, .de এবং .net-এর পরে)। DENIC (ফেব্রুয়ারি ২০১৬)। "Comparison of international Domain Numbers"। ২০১৭-০৭-০৭ তারিখে মূল থেকে আর্কাইভ করা। সংগ্রহের তারিখ ২০১৬-০২-২৯।  "BBC News - Landmark 10 millionth .uk site registered with Nominet"। Bbc.co.uk। ১৬ মার্চ ২০১২। সংগ্রহের তারিখ ২৬ ফেব্রুয়ারি ২০১৪।  ".Uk domain hits 10 million milestone"। Domain Name Wire। ১৬ মার্চ ২০১২। সংগ্রহের তারিখ ২৬ ফেব্রুয়ারি ২০১৪।
বোরা বোরা দ্বীপপুঞ্জ

বোরা বোরা ১২ বর্গ মাইল আয়তনের একটি দ্বীপপুঞ্জ, যা ফরাসি পলিনেশিয়ার পশ্চিমে অবস্থিত। ফরাসি পলিনেশিয়ার রাজধানী পপেইট থেকে প্রায় ২৩০ কিলোমিটার (১৪৩ মাইল) উত্তর-পশ্চিমে অবস্থিত, একটি উপহ্রদ এবং একটি প্রাচীরের প্রস্থ দ্বারা ঘেরা। দ্বীপের মাঝখানে দুটি মৃত আগ্নেয়গিরি মাউন্ট পেহিয়া এবং মাউন্ট ওটারমমেনু রয়েছে। সর্বোচ্চ চূড়া হচ্ছে যা ৭২৭ মিটার (২৩৮৫ ফুট)। অতীতে এই দ্বীপকে তাহিতিয়ান উপভাষায় "পোরা পোরা মেই তে পোরা" বলা হত এর অর্থ "সৃষ্টিকর্তা দ্বারা সৃষ্ট"। পর্যটক জেকব রোগেনভেন যখন প্রথম এই দ্বীপে আসেন তখন একে তিনি ও তার সহযাত্রীরা বোরা বোরা দ্বীপ বলে ডাকেন, যে নাম এখনো বিদ্যমান। জেকব রোগেনভেন প্রথম ইউরোপিয়ান হিসেবে ১৭২২ সালে এই দ্বীপে আসেন। ১৯৬৯ সালের ২৯ জুলাই জেমস কুক একজন তাহিতিয়ান নাবিক টুপাইয়ার সাহায্যে এই দ্বীপে আসেন। লন্ডন মিশনারি সোসাইটি ১৮২০ সালে এই দ্বীপে আসে এবং ১৮৯০ সালে একটি প্রোটেস্ট্যান্ট চার্চ নির্মান করে। বোরা বোরা একটি স্বাধীন দ্বীপ ছিল, কিন্তু ১৯৮৮ সালে ফ্রান্স দ্বীপের শেষ রানী ৩য় তেরিমায়েভারুয়ার কাছ থেকে দ্বীপটির দখল নিয়ে তাদের উপনিবেশে নিয়ে আসে। ২য় বিশ্বযুদ্ধে মার্কিন যুক্তরাষ্ট্র এই দ্বীপকে সামরিক ঘাঁটি হিসেবে ব্যবহার করে। এই ঘাঁটিতে ৯ টি সরবরাহকারী জাহাজ, ২০ হাজার টন জিনিসপত্র এবং প্রায় ৭০০০ সদস্যের একটি সৈন্যদল রাখা হয়েছিল। ১৯৪৬ সালের ২ জুন ঘাঁটিটি বন্ধ করে দেয়া হয়। ১৯৬০ সালে তাহিতির পাপেটে 'ফা আন্তর্জাতিক বিমানবন্দর' নির্মানের পুর্বে ফ্রেঞ্চ পলিনেশিয়ার একমাত্র আন্তর্জাতিক বিমানবন্দর ছিল এখানে। বোরা বোরা দ্বীপপুঞ্জের অর্থনীতি মূলত পর্যটন নির্ভর। দ্বীপটিতে অনেক অবকাশযাপন কেন্দ্র স্থাপন করা হয়। ১৯৬১ সালে হোটেল বোরা বোরা স্থাপন করা হয় এবং এর ৯ বছর পর পানির উপর বাংলো তৈরী করা হয়। ২য় বিশ্বযুদ্ধে ব্যবহৃত বিভিন্ন কামান দেখতে প্রতিদিন প্রচুর পর্যটক এই দ্বীপটিতে ঘুরতে আসে। এয়ার তাহিতির প্রতিদিন ৫-৬ টি ফ্লাইট থাকে বোরা বোরা দ্বীপপুঞ্জে। যানবাহন মূলত ভাড়ায়চালিত গাড়ি ও সাইকেল ব্যবহার করা হয়। স্কুবা ডাইভিং এই দ্বীপে একটি বড় আকর্ষণ। নানা প্রজাতির হাঙরের অভয়ারণ্য রয়েছে এই দ্বীপের কাছে। দ্বীপটিতে গ্রীষ্মে প্রচুর বৃষ্টিপাত হয় (নভেম্বর থেকে এপ্রিল) এবং বেশি আদ্রতা থাকে। পাখির চোখে বোরা বোরা ওটামানু পর্বত প্রটেস্ট্যান্ট চার্চ স্যাটেলাইট থেকে "সংরক্ষণাগারভুক্ত অনুলিপি"। ১ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৩ মার্চ ২০১৯।  http://cdsg.org/wp-content/uploads/pdfs/FORTS/CACunits/CACreg1.pdf https://web.archive.org/web/20130413124434/http://groupe.opt.pf/le-groupe/histoire/ https://archive.today/20150216080232/http://m.travelagentcentral.com/french-polynesia/complete-reconstruction-scheduled-hotel-bora-bora-0 https://weather-and-climate.com/ "Bora-Bora Motu Climate Normals 1961–1990"। National Oceanic and Atmospheric Administration। সংগ্রহের তারিখ ১৩ জানুয়ারি ২০১৮।
গ্রিভিল স্টিভেন্স

গ্রিভিল টমাস স্কট স্টিভেন্স (ইংরেজি: Greville Stevens; জন্ম: ৭ জানুয়ারি, ১৯০১ - মৃত্যু: ১৯ সেপ্টেম্বর, ১৯৭০) লন্ডনে জন্মগ্রহণকারী বিখ্যাত ইংরেজ শৌখিন আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। প্রথম-শ্রেণীর ইংরেজ কাউন্টি ক্রিকেটে মিডলসেক্স ও অক্সফোর্ড বিশ্ববিদ্যালয়ের প্রতিনিধিত্ব করেছেন তিনি। দলে তিনি অল-রাউন্ডারের দায়িত্ব পালন করতেন। ডানহাতে ব্যাটিংয়ের পাশাপাশি লেগ-ব্রেক বোলিংয়ে দক্ষতা প্রদর্শন করেছেন গ্রিভিল স্টিভেন্স। ১৯১৯ সালে আন্তঃভবনের খেলায় অপরাজিত ৪৬৬ রান সংগ্রহসহ ১৪ উইকেট একদিনেই লাভ করেছিলেন। প্রথম-শ্রেণীর ক্রিকেটে মিডলসেক্সের পক্ষে অভিষিক্ত হবার অল্প কিছুদিন পর লর্ডসে হ্যাম্পশায়ারের বিপক্ষে ১০ উইকেট লাভ করেন। ফলশ্রুতিতে একই মাঠে জেন্টলম্যানের পক্ষে খেলার জন্য মনোনীত হন। দ্বিতীয় বিশ্বযুদ্ধ চলাকালে রয়্যাল নেভাল ভলান্টিয়ার রিজার্ভের কর্মকর্তা হিসেবে দায়িত্ব পালন করেছেন। ১৯২২-২৩ মৌসুমে দলের সাথে দক্ষিণ আফ্রিকা গমন করেন। ২৩ ডিসেম্বর, ১৯২২ তারিখে টেস্ট অভিষেক ঘটে তার। সিরিজের প্রথম টেস্টে ইংল্যান্ড দল পরাজয়বরণ করে। উইজডেনের মতে, বোলিংয়ের দূর্বলতাই এ পরাজয়ের কারণ ছিল। ফলে, দ্বিতীয় টেস্টে জর্জ ম্যাকাউলি গ্রিভিল স্টিভেন্সের স্থলাভিষিক্ত হন ও ইংল্যান্ডের পক্ষে টেস্ট ক্রিকেটে অভিষেক ঘটে। ইংরেজ ক্রিকেট দলকে এক টেস্টে নেতৃত্ব দেন। ১৯২৭-২৮ মৌসুমে স্বাগতিক দক্ষিণ আফ্রিকার বিপক্ষে নিয়মিত অধিনায়ক রনি স্ট্যানিফোর্থের পরিবর্তে দলকে পরিচালনা করেন। ঐ টেস্টে তার দল পরাজিত হয়েছিল। ১৯১৮ সালে ইউনিভার্সিটি কলেজ স্কুলে অধ্যয়নকালীন উইজডেন কর্তৃক বর্ষসেরা পাঁচ বালক ক্রিকেটারের একজনরূপে ঘোষিত হন। ১৯ সেপ্টেম্বর, ১৯৭০ তারিখে ৬৯ বছর বয়সে লন্ডনে গ্রিভিল স্টিভেন্সের দেহাবসান ঘটে। Wisden 2014, p. 1388. Middlesex v Hampshire 1919 Lt GTS Stevens, RNVR, 1942 "South Africa v England 1922–23"। Wisden Cricketers' Almanack। London: John Wisden & Co। ১৯২৪। সংগ্রহের তারিখ ১২ অক্টোবর ২০১০।  "South Africa v England in 1922/23 (first Test)"। CricketArchive। সংগ্রহের তারিখ ১২ অক্টোবর ২০১০।  "South Africa v England in 1922/23 (second Test)"। CricketArchive। সংগ্রহের তারিখ ১২ অক্টোবর ২০১০।  পার্সি ফেন্ডার উইজডেন বর্ষসেরা ক্রিকেটার ইংরেজ টেস্ট ক্রিকেটারদের তালিকা ইংল্যান্ড ক্রিকেট দলের অধিনায়কদের তালিকা টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা ইএসপিএনক্রিকইনফোতে গ্রিভিল স্টিভেন্স (ইংরেজি) ক্রিকেটআর্কাইভে গ্রিভিল স্টিভেন্স (সদস্যতা প্রয়োজনীয়) (ইংরেজি)